।।2.61।।जब कि यह बात है इसलिये    उन सब इन्द्रियोंको रोककर यानी वशमें करके और युक्त  समाहितचित्त हो मेरे परायण होकर बैठना चाहिये।  अर्थात् सबका अन्तरात्मारूप मैं वासुदेव ही जिसका सबसे पर हूँ वह मत्पर है अर्थात् मैं उस परमात्मासे भिन्न नहीं हूँ।  इस प्रकार मुझसे अपनेको अभिन्न माननेवाला होकर बैठना चाहिये।  क्योंकि इस प्रकार बैठनेवाले जिस यतिकी इन्द्रियाँ अभ्यासबलसे ( उसके ) वशमें है उसकी प्रज्ञा प्रतिष्ठित है।